《风雨夜拥炉防警楫儿从傍屡作啼思》
明代·陆深

野居宁免惧，所恨乏兼赀。鸡犬偶不宁，儿女成悲啼。

青毡有旧物，绿林多健儿。昨闻东西陌，颇受狐鼠欺。

明灯守长夜，风雨正凄其。岂云网可漏，无乃岁阻饥。

春阳正骀荡，民物方皞熙。愿言寄当路，莫惮催科迟。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。